Brockhampton (ansambel)

Brockhampton on 2015. aastal Kevin Abstracti loodud poistebänd, mis sai alguse internetis KanyeToThe foorumis. Bändi üks eripära on suur liikmete arv ja liikmete heterogeensus. Bänd koosneb alustades muusikutest kuni kunstiliste juhtideni välja.

Grupi loomine

Alive Since Forever 
Brockhampton sai alguse 2015. aastal, kuid mõned bändiliikmed alustasid tegevust juba 2011. aastal. Sellel ajal olid tulevase bändi Brockhampton liikmed maailma eripaigus ja paljud neist, näiteks Merlyn Wood ja Ameer Vann, ei tegelenud muusikaga. Bändi loomine sai alguse Kevin Abstracti postitusest foorumisse nimega KanyeToThe. Kevin küsis foorumis: „Kas keegi tahaks teha bändi?“ Selle tulemusena alustas grupp nimega Alive Since Forever, mis koosnes 30 liikmest. Ameer Vann, Romil Hemnai, Dom McLennon ja Kevin Abstract otsustasid 2015. aastal grupist Alive Since Forever lahkuda, et luua oma bänd.

Brockhampton 
Peale Alive Since Foreveri grupist lahkumist lõi Kevin Abstract koos Ameer Vanni, Romil Hemnai ja Dom McLennoniga bändi, mille nimeks sai Kevin Abstracti kodukoha järgi Brockhampton. Bänd tegi koostööd järgmiste artistidega: JOBA, Merlyn Wood, Bearface, Matt Champion ja Q3. Aasta hiljem arvas Kevin Abstract, et kui bänd keskenduks täielikult Brockhamptoni projektidele, oleks neil potentsiaali teha midagi väga erilist. Abstract kutsus filmi „The Social Network“ mõjutustel bändi Los Angelesse, et nad koliksid kokku elama ja keskenduksid täielikult Brockhamptonile.

Grupi liikmete lühitutvustus

Asutajaliikmete lühitutvustus 
Grupi asutajaliikmed olid Kevin Abstract, Ameer Vann, Romil Hemnani ja Dom McLennon.  Ian Simpson, artistinimega Kevin Abstract, on grupi pealik, videorežissöör ja vokalist. Kevin on ainus Brockhamptoni liige, kel oli muusikuna soolokarjäär enne Brockhamptonit. Romil Hemnani on Brockhamptoni muusikapalade produtsent. Dominique Simpson, artistinimega Dom McLennon, on Brockhamptoni vokalist ja muusikapalade produtsent. Ameer Vann oli üks Brockhamptoni vokalistidest aastatel 2012–2018.

Praeguste liikmete lühitutvustus 
Praeguseks on grupi alustajaliikmetest alles kolm – Kevin Abstract, Romil Hemnai ja Dom McLennon. Grupis on veel kümme liiget. Produtsentide duo moodustavad Q3 ehk Jabari Manwa ja Kiko Merley. Ashlan Grey on Brockhamptoni fotograaf ja filmikunsti juht. Henock Sileshi, artistinimega HK, on Brockhamptoni loov- ja kunstiline juht. Robert Ontinenient on Brockhamptoni veebiarendaja ja muusikapalade produtsent. William Andoh Wood, artistinimega Merlyn Wood, on Brockamptoni vokalist.

Merlyn Wood käis koos Kevin Abstracti, JOBA, Ameer Vanni ja Matt Championiga ühes keskkoolis. Ta otsustas minna oma pere mõjutustel õppima arhitektuuri Texase ülikooli, kuid vähem kui aasta pärast õpingute algust otsustas ülikoolist lahkuda ja ühineda grupiga Brockhampton. Ciaran McDonald, artistinimega Bearface, on Brockhamptoni vokalist ja muusikapalade produtsent. Russell Boring, artistinimega JOBA, on Brockhamptoni helirežissöör, vokalist ja muusikapalade produtsent. Matt Champion on Brockhamptoni vokalist. Tal on erakordne talent tuua lauludes välja keerulisi ideid kuulajale arusaadavavalt. Seetõttu loetakse teda Brockhamptoni mõne muusikapala meeldejäävamate kohtade loojaks. John Nunes on Brockhamptoni mänedžer.

Asutajaliikme Ameer Vanni draama 
2018. aasta maikuus sai Ameer Vann süüdistuse seksuaalkuritegudes. Tal oli teadaolevalt juba varasemast väärtegusid, nagu seksuaalsuhted alaealistega. Kui grupi ülejäänud liikmed said teada Ameer Vanni süüdistusest, visati ta grupist välja. Grupp palus avalikult vabandust kõigi kannatanute ees.

Muusika 
Brockhampton on ise kutsunud end poistebändiks, kuid nende muusika erineb tüüpilisest popmuusikat tegevatest poistebändidest. Üks osa muusikast on mõjutatud hiphopi muusikastiililst ja teine pool kombineerib erinevaid muusikastiile  – alternatiivne rokk, popp, r&b, rokkballaad. Brockhamptoni muusika on igas laulus emotsionaalne ja energiline. Muusikakriitik Carter Fowler on artiklis „Meet Every Member of BROCKHAMPTON“ (2017)  öelnud, et Brockhampton on räppmuusika žanri üks tippudest. 

Brockhamptoni muusikat on mõjutanud järgnevad artistid: Kanye West, Frank Ocean, Kid Cudi, Future, Tyler, the Creator, M.I.A, Wu-Tang Clan, Radiohead, King Krule ja N.E.R.D.

Diskograafia

Singlid 
„Dirt“ (2015)
„CANNON“ (2017) 
„HEAT“ (2017)
„FACE“ (2017)
„GOLD“ (2017)
„GUMMY“ (2017)
„SWAMP“ (2017)
„JUNKY“ (2017)
„SWEET“ (2017)
„BOOGIE“ (2017)
„STAINS“ (2017)
„1999 WILDFIRE“ (2018)
„1998 TRUMAN“ (2018)
„1997 DIANA“ (2018)
„I BEEN BORN AGAIN“ (2019)
„IF YOU PRAY RIGHT“ (2019)
„BOY BYE“ (2019)
„NO HALO“ (2019)
„Sugar“ (2019)

Albumid 
„ALL-AMERICAN TRASH“ (2016)
„SATURATION“ (album, 9. juuni 2017)
„SATURATION II“ (album, 25. august 2017)
„SATURATION III“ (album, 15. detsember 2017)
„iridescence“ (2018)
„GINGER“ (2019)
„RR“ (2020)

Grupi praegused liikmed 
Ian Simpson ehk Kevin Abstract (2012–...) 
Matt Champion (2015–...) 
Jabari Manwa (2015–...) 
Isaiah Merriweather ehk Kiko Merley (2015–...) 
Ashlan Grey (2015–...) 
Henock Sileshi ehk HK (2015–...) 
William Andoh Wood ehk Merlyn Wood (2015–...) 
Ciaran McDonald ehk Bearface (2015–...) 
Robert Ontinenient (2015–...) 
Romil Hemnani (2015–...) 
Dominique Simpson ehk Dom McLennon (2013–...) 
Russell Boring ehk JOBA (2015–...) 
John Nunes (2015–...)

Viited

Ameerika Ühendriikide ansamblid